Document ID: 32008D0224

NEUVOSTON PÄÄTÖS,
tehty 18 päivänä helmikuuta 2008,
pöytäkirjojen tekemisestä Euroopan yhteisön ja Georgian hallituksen, Libanonin tasavallan, Malediivien tasavallan, Moldovan tasavallan, Singaporen tasavallan hallituksen ja Uruguayn itäisen tasavallan välisten tiettyjä lentoliikenteen näkökohtia koskevien sopimusten muuttamisesta Bulgarian tasavallan ja Romanian Euroopan unioniin liittymisen huomioon ottamiseksi
(2008/224/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
ottaa huomioon vuoden 2005 liittymisasiakirjan ja erityisesti sen 6 artiklan 2 kohdan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Bulgarian tasavalta allekirjoitti kahdenvälisen lentoliikennesopimuksen Georgian kanssa 19 päivänä tammikuuta 1995 ja Romania 26 päivänä maaliskuuta 1996.
(2)
Euroopan yhteisön ja Georgian hallituksen sopimus tietyistä lentoliikenteen näkökohdista (2) allekirjoitettiin Brysselissä 3 päivänä toukokuuta 2006.
(3)
Bulgarian tasavalta allekirjoitti kahdenvälisen lentoliikennesopimuksen Libanonin tasavallan kanssa 17 päivänä helmikuuta 1967 ja Romania 25 päivänä helmikuuta 1967.
(4)
Euroopan yhteisön ja Libanonin tasavallan sopimus tietyistä lentoliikenteen näkökohdista (3) allekirjoitettiin Beirutissa 7 päivänä heinäkuuta 2006.
(5)
Bulgarian tasavalta allekirjoitti kahdenvälisen lentoliikennesopimuksen Malediivien tasavallan kanssa Malessa 13 päivänä elokuuta 2006.
(6)
Euroopan yhteisön ja Malediivien tasavallan sopimus tietyistä lentoliikenteen näkökohdista (4) allekirjoitettiin Brysselissä 21 päivänä syyskuuta 2006.
(7)
Bulgarian tasavalta allekirjoitti kahdenvälisen lentoliikennesopimuksen Moldovan tasavallan kanssa 17 päivänä huhtikuuta 1996 ja Romania 28 päivänä kesäkuuta 1993.
(8)
Euroopan yhteisön ja Moldovan tasavallan sopimus tietyistä lentoliikenteen näkökohdista (5) allekirjoitettiin Brysselissä 11 päivänä huhtikuuta 2006.
(9)
Bulgarian tasavalta allekirjoitti kahdenvälisen lentoliikennesopimuksen Singaporen tasavallan kanssa 28 päivänä marraskuuta 1969 ja Romania 11 päivänä tammikuuta 1978.
(10)
Euroopan yhteisön ja Singaporen tasavallan hallituksen sopimus tietyistä lentoliikenteen näkökohdista (6) allekirjoitettiin Luxemburgissa 9 päivänä kesäkuuta 2006.
(11)
Romania allekirjoitti kahdenvälisen lentoliikennesopimuksen Uruguayn itäisen tasavallan kanssa Bukarestissa 31 päivänä toukokuuta 1996.
(12)
Euroopan yhteisön ja Uruguayn itäisen tasavallan sopimus tietyistä lentoliikenteen näkökohdista (7) allekirjoitettiin Montevideossa 3 päivänä marraskuuta 2006.
(13)
Vuoden 2005 liittymissopimus allekirjoitettiin Luxemburgissa 25 päivänä huhtikuuta 2005 ja tuli voimaan 1 päivänä tammikuuta 2007.
(14)
Näiden kahden uuden jäsenvaltion liittymisen huomioon ottamiseksi kunkin edellä mainitun Euroopan yhteisön ja kyseisten valtioiden välisen sopimuksen liitteiden I ja II muuttamisesta olisi tehtävä pöytäkirja.
(15)
Neuvottelut on käyty neuvoston komissiolle 5 päivänä kesäkuuta 2003 antamien neuvotteluvaltuuksien pohjalta.
(16)
Pöytäkirjat olisi tehtävä yhteisön puolesta,
ON PÄÄTTÄNYT SEURAAVAA:
1 artikla
Hyväksytään seuraavat pöytäkirjat yhteisön puolesta:
-
Pöytäkirja Euroopan yhteisön ja Georgian hallituksen välisen tiettyjä lentoliikenteen näkökohtia koskevan sopimuksen muuttamisesta,
-
Pöytäkirja Euroopan yhteisön ja Libanonin tasavallan välisen tiettyjä lentoliikenteen näkökohtia koskevan sopimuksen muuttamisesta,
-
Pöytäkirja Euroopan yhteisön ja Malediivien tasavallan välisen tiettyjä lentoliikenteen näkökohtia koskevan sopimuksen muuttamisesta,
-
Pöytäkirja Euroopan yhteisön ja Moldovan tasavallan välisen tiettyjä lentoliikenteen näkökohtia koskevan sopimuksen muuttamisesta,
-
Pöytäkirja Euroopan yhteisön ja Singaporen tasavallan hallituksen välisen tiettyjä lentoliikenteen näkökohtia koskevan sopimuksen muuttamisesta,
-
Pöytäkirja Euroopan yhteisön ja Uruguayn itäisen tasavallan välisen tiettyjä lentoliikenteen näkökohtia koskevan sopimuksen muuttamisesta.
Pöytäkirjojen tekstit ovat tämän päätöksen liitteenä.
2 artikla
Neuvoston puheenjohtaja antaa yhteisön puolesta kunkin pöytäkirjan 3 artiklassa tarkoitetun ilmoituksen.
Tehty Brysselissä 18 päivänä helmikuuta 2008.

Labels: 8
18
15
5